ข้อบัญญัติองค์การบริหารส่วนตำบลด่านชุมพลข้อบัญญัติองค์การบริหารส่วนตำบลด่านชุมพลเรื่อง การประปาหมู่บ้านพ.ศ. ๒๕๕๘[๑] อาศัยอำนาจตามความในมาตรา๖๘ (๑) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๖ (๔) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕ แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ. ๒๕๔๘องค์การบริหารส่วนตำบลด่านชุมพลโดยได้รับความเห็นชอบจากสภาองค์การบริหารส่วนตำบลด่านชุมพลและนายอำเภอบ่อไร่จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลด่านชุมพลเรื่อง การประปาหมู่บ้าน พ.ศ. ๒๕๕๘ข้อ๒ ข้อบัญญัตินี้ให้ใช้บังคับภายในเขตองค์การบริหารส่วนตำบลด่านชุมพลนับตั้งแต่วันที่ได้ประกาศโดยเปิดเผยณ ที่ทำการองค์การบริหารส่วนตำบลด่านชุมพลข้อ๓ บรรดากฎ ระเบียบ ข้อบัญญัติ ประกาศหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ให้ยกเลิก ข้อบังคับตำบลเรื่อง การประปาหมู่บ้าน พ.ศ. ๒๕๔๒ข้อ๕ ให้นายกองค์การบริหารส่วนตำบลด่านชุมพลเป็นผู้รักษาการตามข้อบัญญัตินี้และมีอำนาจออกระเบียบ คำสั่ง หรือประกาศ เพื่อปฏิบัติให้เป็นไปตามข้อบัญญัตินี้หมวด ๑บททั่วไป ข้อ๖ ในข้อบัญญัตินี้ระบบประปาหมู่บ้าน หมายความว่าระบบประปาซึ่งเป็นทรัพย์สินขององค์การบริหารส่วนตำบลด่านชุมพลแต่ไม่หมายความรวมถึงระบบประปาที่อยู่ในความรับผิดชอบของการประปาส่วนภูมิภาคการประปานครหลวง และระบบประปาที่องค์การบริหารส่วนตำบลด่านชุมพลให้หมู่บ้านบริหารจัดการหมู่บ้าน หมายความว่าหมู่บ้านหรือชุมชนที่ตั้งอยู่ในเขตองค์การบริหารส่วนตำบลด่านชุมพลตามหลักเกณฑ์การแบ่งเขตการปกครองของกระทรวงมหาดไทยที่มีระบบประปาหมู่บ้านที่ยังไม่ได้ให้หมู่บ้านบริหารจัดการสมาชิกผู้ใช้น้ำ หมายความว่าผู้ที่ยื่นความประสงค์จะใช้น้ำประปาหมู่บ้านผู้บริหารท้องถิ่น หมายความว่านายกองค์การบริหารส่วนตำบลด่านชุมพลพนักงานเจ้าหน้าที่ หมายความว่าบุคคลที่ผู้บริหารท้องถิ่นแต่งตั้งให้มีหน้าที่ประเมินอัตราค่าน้ำประปาและลงลายมือชื่อในใบเสร็จรับเงินพนักงานจัดเก็บค่าน้ำประปา หมายความว่าบุคคลที่ผู้บริหารท้องถิ่นแต่งตั้งให้มีหน้าที่จัดเก็บค่าน้ำประปา รับชำระรวมทั้งเร่งรัดให้ชำระค่าน้ำประปาและลงลายมือชื่อในใบเสร็จรับเงินหมวด ๒การติดตั้งระบบประปา ข้อ๗ การขยายเขตระบบประปาให้องค์การบริหารส่วนตำบลด่านชุมพลเป็นผู้รับผิดชอบข้อ๘ การติดตั้งระบบประปาเข้าที่พักอาศัย อาคาร สำนักงาน ร้านค้าให้ผู้มีความประสงค์จะติดตั้งยื่นคำขอต่อผู้บริหารท้องถิ่น เพื่อขออนุญาตติดตั้งข้อ๙ ผู้ขอติดตั้งต้องเสียค่าใช้จ่ายในการติดตั้งระบบประปาได้แก่ ท่อประปา มาตรวัดน้ำ ค่าแรง ฯลฯตามราคาประเมินขององค์การบริหารส่วนตำบลด่านชุมพลหมวด ๓การเก็บค่าน้ำประปา ข้อ๑๐ ค่าน้ำประปาและค่าบำรุงรักษาระบบประปาให้เป็นไปตามอัตราที่กำหนดท้ายข้อบัญญัตินี้โดยเรียกเก็บจากผู้ใช้น้ำประปาซึ่งได้ทำสัญญาไว้กับองค์การบริหารส่วนตำบลด่านชุมพลข้อ๑๑ การเก็บค่าน้ำประปาและค่าบำรุงรักษาระบบประปาให้เก็บจากผู้ใช้น้ำประปาเป็นรายเดือนตามที่พนักงานเจ้าหน้าที่ประเมินยกเว้นหน่วยงานของทางราชการในเขตองค์การบริหารส่วนตำบลด่านชุมพลอาจได้รับการลดหย่อนค่าน้ำประปา โดยให้หน่วยงานยื่นคำขอลดหย่อนต่อผู้บริหารท้องถิ่นเพื่อเสนอต่อสภาองค์การบริหารส่วนตำบลด่านชุมพลพิจารณาอนุมัติข้อ๑๒ หากผู้ใช้น้ำประปาไม่เสียค่าบำรุงรักษาระบบน้ำประปาค่าน้ำประปา ตามกำหนดเวลาในสัญญาให้พนักงานจัดเก็บค่าน้ำประปาเร่งรัดจัดเก็บโดยเร็วหากยังล่าช้าให้รายงานต่อผู้บริหารท้องถิ่นทราบเพื่อพิจารณาดำเนินการตามควรแก่กรณีโดยอาจจะระงับการจ่ายน้ำประปาและยกเลิกสัญญาการใช้น้ำประปากรณีดังกล่าวและหากประสงค์จะใช้น้ำประปาใหม่จะต้องยื่นคำขอต่อผู้บริหารท้องถิ่นและเสียค่าธรรมเนียมตามอัตราท้ายข้อบัญญัตินี้หมวด ๔การดูแลและบำรุงรักษา ข้อ๑๓ การซ่อมบำรุงระบบประปาให้ใช้งบประมาณขององค์การบริหารส่วนตำบลด่านชุมพลเว้นแต่การชำรุดเสียหายเกิดจากการกระทำของบุคคลและสามารถหาตัวผู้กระทำได้ให้บุคคลนั้นเป็นผู้รับผิดชอบ ชดใช้ค่าเสียหายอันเกิดจากการกระทำนั้นหมวด ๕บทกำหนดโทษ ข้อ๑๔ ห้ามมิให้ผู้ใดทำการติดตั้งระบบประปาโดยไม่ได้รับอนุญาตหากฝ่าฝืนต้องระวางโทษปรับไม่เกิน ๕๐๐ บาทประกาศ ณ วันที่ ๑๑มกราคม พ.ศ. ๒๕๕๙พันตำรวจตรีวุฒิพงษ์ โสภาพงษ์นายกองค์การบริหารส่วนตำบลด่านชุมพล[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลด่านชุมพลเรื่อง การประปาหมู่บ้าน พ.ศ. ๒๕๕๘(ดูข้อมูลจากภาพกฎหมาย)ชวัลพร/ปริยานุช/จัดทำ๒๕ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๕๗ ง/หน้า ๑๒๔/๑๔ กรกฎาคม ๒๕๕๙